
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση του ρυμοτομικού σχεδίου Μαρώνειας (ν. Ροδόπης) και 
καθορισμός ειδικών όρων και περιορισμών δαπάνης των οικοπέδων 
αυτής. 1 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδ. αδειών στα 
οικοδομικά τετράγωνα που περικλείονται από τις οδούς Βελισσαρίου, 
Βυζαντίου, Σπάρτης και Τρικούπη, Χαριλάου Δήμου Θεσ/νίκης. . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ (1) 

Αναθεώρηση του ρυμοτομικού σχεδίου Μαρώνειας (ν. Ροδόπης) και καθορι¬ 
σμός ειδικών όρων και περιορισμών δαπάνης των οικοπέδων αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις το ν.δ/τος της 17.7.1923 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 3,9,29 και 70. 

2. Τις διατάξεις του ν. 947/1979 (ΦΕΚ 169/Α) και ειδικότερα το 
άρθρο 62 (παρ. 1). 

3. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

4. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

5. Τις διατάξεις του ν. 1577/1985 (ΦΕΚ 210/Α) και ειδικότερα το 
άρθρο 4 (παρ. 1). 

6. Τις υπ’ αριθ. 37/1986 και 48/1986 γνωμοδοτήσεις του 
κοινοτικού συμβουλίου Μαρώνειας. 

7. Την από 7.4.1986 έκθεση της Δ/νσης Παραδοσιακών Οικισμών και 
Περιβάλλοντος (Γ7). 

8. Τις υπ’ αριθμ. 140/1986 και 252/1986 γνωμοδοτήσεις του 
Κεντρικού Συμβουλίου Περιβάλλοντος, Χωροταξίας και Δημοσίων' Ερ¬ 
γων και Χωροταξίας, Οικισμού και Περιβάλλοντος, αντίστοιχα. 

9. Την υπ’ αριθ. 51/1987 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Εγκρίνεται η αναθεώρηση του ρυμοτομικού σχεδίου Μαρώνειας (ν. 
Ροδόπης) που έχει χαρακτηρισθεί ως παραδοσιακός οικισμός με το 
από 19.10.1978 π. δ/γμα (ΦΕΚ 594/Δ) και της οποίας το σχέδιο 
έχει εγκριθεί με το από 2.8.1958 β. δ/γμα (ΦΕΚ 115/Α), με την 
μετατόπιση των ρυμοτομικών και οικοδομικών γραμμών και τον καθο¬ 
ρισμό χώρου σχολείου, χώρου εκκλησίας, όπως φαίνεται στα σχετικά 
πέντε (5) πρωτότυπα χρωματιστά διαγράμματα σε κλίμακα 1:500 


που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 14722/1987 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Τροποποιούνται οι όροι και περιορισμοί δόμησης του παραδοσιακού 
οικισμού Μαρώνειας, της οποίας το σχέδιο αναθεωρείται με το προη¬ 
γούμενο άρθρο και καθορίζονται ως εξής: 

1. α) Άρτιο και οικοδομήσιμο οικόπεδο είναι κάθε ενιαία και 
συνεχόμενη οικοπεδική έκταση όπως αυτή υφίσταται κατά τη δημο¬ 
σίευση του παρόντος διατάγματος. 

β) Επίσης θεωρούνται άρτια και οικοδομήσιμα τα οικόπεδα που 
δημιουργούνται μετά τη δημοσίευση του παρόντος διατάγματος, εφόσον 
έχουν πρόσωπο σε κοινόχρηστο χώρο και εφόσον έχουν: 

- Ελάχιστο πρόσωπο: δέκα πέντε (15) μέτρα. 

- Ελάχιστο εμβαδόν: πεντακόσια (500) μ2. 

2. α) Για οικόπεδα εμβαδού μέχρι 100 τ.μ. ο συντελεστής δόμησης 
ορίζεται σε 1,4 και το ποσοστό κάλυψης αυτών σε 80% της επιφάνειας τους. 

β) Για οικόπεδα εμβαδού 100 τ.μ. μέχρι 200 τ.μ. ο συντελεστής 
δόμησης ορίζεται σε 1,00 και το ποσοστό κάλυψης αυτών σε 60% 
της επιφάνειας τους, με δυνατότητα η συνολική επιφάνεια των ορόφων 
της οικοδομής να φθάνει τα 140.00 τ.μ. 

γ) Για οικόπεδα εμβαδού 200 τ.μ. μέχρι 600 τ.μ. ο συντελεστής 
δόμησης ορίζεται σε 0,6 και το ποσοστό κάλυψης αυτών σε 50% της 
επιφάνειας τους με δυνατότητα η συνολική επιφάνεια των ορόφων της 
οικοδομής να φθάνει τα 200.00 τ.μ. 

δ) Για οικόπεδα εμβαδού από 600 τ.μ. και πάνω ο συντελεστής 
δόμησης ορίζεται σε 0,5 με δυνατότητα η συνολική επιφάνεια ορόφων 
της οικοδομής να φθάνει τα 360.00 τ.μ. 

ε) Για την ανέγερση ξενοδοχείων ή ξενώνων σε οικόπεδα εμβαδού 
μεγαλύτερου των 200 τ.μ. ο συντελεστής δόμησης ορίζεται 1,00 και 
ποσοστό κάλυψης 60% της επιφάνειας του. 

στ) Επιβάλλεται η διάσπαση των όγκων των κτιρίων, μέχρι τον 
πλήρη διαχωρισμό τους σε περισσότερα του ενός κτίρια όταν προκύπτει 
συνολική επιφάνεια κτιρίου μεγαλύτερη των 300 τ.μ. Κατ’ εξαίρεση 
για κτίρια κοινής ωφελείας μπορεί η επιφάνειά τους να είναι μεγαλύ¬ 
τερη από 300 τ.μ. ύστερα από σύμφωνη γνώμη της Επιτροπής 
Πολεοδομικού και Αρχιτεκτονικού Ελέγχου. 

3. Ο μέγιστος αριθμός ορόφων των κτιρίων ορίζεται σε δύο (2). 

4. Το μέγιστο επιτρεπόμενο ύψος των κτιρίων ορίζεται σε επτά 
και μισό (7,50) μέτρα, μετρούμενο από την γύρω φυσική ή τε^ιτή 
στάθμη εδάφους. Λόγω μεγάλης κλίσης εδάφους επιτρέπεται η 
μία μόνο πλευρά του κτιρίου να έχει ύψος οκτώ και μισό μέτρα 
(8,50) από το φυσικό ή τεχνιτό έδαφος. 

Το ύψος της στέγης δεν συμπεριλαμβάνεται στο οριζόμενο παραπάνω 
ύψος του κτιρίου. 

5. Τα κτίρια επικαλύπτονται υποχρεωτικώς με στέγη από κεραμίδια 
βυζαντινού ή γαλλικού τύπου. Η κλίση αυτής δεν πρέπει να είναι 
μεγαλύτερη από σαράντα τοις εκατό (40%). Η στέγη δεν μπορεί να 
προεξέχει από τους τοίχους περισσότερο από σαράντα εκατοστά (0,40) 
μ. εκτός εάν καλύπτει εξώστες ή εισόδους. Δεν επιτρέπεται η σύνδεση 

με δίκτυο παροχής ηλεκτρικού ρεύματος (ΔΕΗ) πριν από την αποπερά¬ 
τωση των εργασιών κατασκευής της στέγης. 

6. Η τοποθέτηση των κτιρίων μέσα στα οικόπεδα γίνεται με τα εξής κρι¬ 
τήρια: 

α) Να μην βλάπτεται ο πολεοδομικός ιστός του οικισμού. 

β) Να προστατεύονται βασικά σημεία θέας των κοινοχρήστων χώρων. 

γ) Να προστατεύεται κατά το δυνατόν η θέα των ομόρων οικοπέδων. 

δ) Να μην διαμορφώνονται υποβαθμισμένοι ελεύθεροι χώρα ανάμεσα σε 
όμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου (ΕΠΑΕ) εγκρίνει 
τη θέση του κτιρίου μέσα στο οικόπεδο και μπορεί να επιβάλλει επιπλέον 
περιορισμούς και ως προς το ύψος και την μορφή του όγκου των κτιρίων. 

7. Επιτρέπεται η κατασκευή ανοικτών εξωστών σε πρόβολο ή σε 
εσοχή εντός του κτιρίου, σύμφωνα με τα παραδοσιακά πρότυπα, καθώς 
και η κατασκευή παραδοσιοικών κλειστών εξωστών (σαχνισιά). Η στέγη 
του ανοικτού εξώστη, αποτελεί φυσική συνέχεια της στέγης του κτιρίου 
και στηρίζεται πάνω σε κάθετους ξύλινους στυλοβάτες. 

Η Επιτροπή Πολεοδομικού και Αρχιτεκτονικού Ελέγχου μπορεί 
κατά την κρίση της να επιβάλλει επιπλέον περιορισμούς ως προς την 
θέση, το μέγεθος και τα υλικά κατασκευής των εξωστών σε κάθε 
κτίριο ξεχωριστά για λόγους προσαρμογής και προστασίας του κτισμέ¬ 
νου και φυσικού χώρου που το περιβάλλει. 

8. Τα ανοίγματα των όψεων (θύρες - παράθυρα) ακολουθούν τα 
παραδοσιακά πρότυπα σε ότι αφορά την θέση, την μορφή και τις 
συνηθισμένες αναλογίες και διαστάσεις. 

Τα κουφώμα είναι ξύλινα, ταμπλαδωτά καρφωτά ή περσιδωτά (γερ¬ 
μανικού ή γαλλικού τύπου), με υαλοστάσια (τζαμιλίκια), που χωρίζονται 
σε ορθογώνια πλαίσια με την βοήθεια υποδιαιρέσεων (καϊτιών). 

Τα ανοίγματα των καταστημάτων είναι περιορισμένων διαστάσεων 
και τα κουφώματα ανάλογης κατασκευής και με τα ίδια υλικά με τα 
υπόλοιπα κουφώματα του κτίσματος ή και από σίδερο. 

Απαγορεύονται οι αλουμινοκατασκευές κάθε είδους. 

Όλα τα εξωτερικά κουφώματα κάθε κοριού επιβάλλεται να έχουν ενιαίο 
χρωματισμό. 

Οι χρωματισμοί των κουφωμάτων γίνονται σε μονόχρωμους τόνους 
των παραδοσιακών χρωμάτων ή του φυσικού χρώματος του ξύλου. 

9. Οι εξωτερικοί τοίχοι των κτιρίων κατασκευάζονται από πέτρα στο 
ισόγειο και επιχριόμενη οπτιπλινθοδομή ή ξυλοκατασκευή στον όροφο 
ή και εξ ολοκλήρου και οπτοπλινθοδομή. 

Σε κάθε περίπτωση το πάχος της οπτοπλινθοδομής (με διάκενο) 
πρέπει να είναι τουλάχιστον 30 εκ. Η επίχριση γίνεται με τριπτά 
ασβεστοκονιάματα. Για τον χρωματισμό των όψεων χρησιμοποιούνται 
υδροχρώματα ή πλαστικά χρώματα. Ο φέρων οργανισμός των κτιρίων 
μπορεί να γίνεται από οπλισμένο σκυρόδεμα. "Οταν η τοιχροποιία είναι 
λίθινη μπορεί να μείνει και ανεπίχρηστη. 

10. Απαγορεύεται η κατασκευή κτιρίων σε υποστυλώ(ΐατα (ΡΙΕΟΤΙ3). 

11. Απαγορεύεται η τοποθέτηση «τεντών» σε οποιουσδήποτε χώ¬ 
ρους πλην των ισογείων χώρων παραμονής ατόμων των κέντρων 
αναψυχής, εστιατορίων κ.λπ. με γνώμη της Επιτροπής Πολεοδομι- 
κού και Αρχιτεκτονικού Ελέγχου, για το υλικό που θα χρησιμοποιη¬ 
θεί, το χρώμα και την μορφή αυτών. 

12. Απαγορεύονται κάθε είδους φωτεινές επιγραφές κι διαφημίσεις σε 
οποιαδήποτε θέση του ακινήτου όπως προσόψεις, δώματος περιφράξεις καθώς 
κοα σε ικριώματα μέσα στο χώρο του οικοπέδου ή μπροστά οστό αυτό. 

Επιτρέπονται μόνο επιγραφές περιορισμένων διαστάσεων που 
πληροφορούν για την χρήση των χώρων του κτιρίου και που τοποθε¬ 
τούνται σε θέση που δεν καλύπτουν ή αλλοιώνουν τη μορφή του 
κτιρίου, κατά την κρίση της ΕΠΑΕ. 

13. Οι περιφράξεις των οικοπέδων κατασκευάζονται από τοιχο¬ 
ποιία που σε περίπτωση λιθοδομής μπορεί να παραμένει ανεπίχριστη 


ενώ σε περίπτωση χρήσης άλλου υλικού (οπτόπλινθων, σιμεντοπλιν- 
θών κ.λπ.) επιχρίζονται υποχρεωτικά. 

Οι αυλόθυρες των περιφράξεων αυτών κατασκευάζονται από υλικά, 
μορφή και ύφος σύμφωνα με τα παραδοσιακά πρότυπα του οικισμού. 

14. Για την διαμόρφωση ακαλύπτων χώρων των οικοπέδων, επιτρέ¬ 
πονται μόνο οι απολύτως αναγκαίες εκσκαφές. 

Σε περίπτωση κεκλιμένου εδάφους, επιτρέπεται η διαμόρφωση του οικοπέ¬ 
δου με αναλημματικούς τοίχους ή πρανή μεγίστου επιτρεπόμενου ύψους 
ενάμισυ (1,50) μέτρου. Για μεγαλύτερο ύψος απαιτείται η γνώμη της ΕΠΑΕ. 

15. Σε περίπτωση κατασκευής τοίχων αντιστηρίξεως πρέπει να 
διαμορφώνονται από απόψη υλικού και τρόπου κατασκευής σύμ¬ 
φωνα με τα παραδοσιακά πρότυπα. 

16. Για κάθε εργασία που αφορά διαμόρφωση, τροποποίηση, ανά¬ 
πλαση κοινοχρήστων χώρων (οδών, πλατειών, πεζοδρομίων, τοίχων 
αντιστήριξης κ.λπ.) απαιτείται έγκριση της ΕΠΑΕ. 

17. Για την κατεδάφιση παλαιών κτισμάτων ή την αφαίρεση στοιχείων 
εξοπλισμού ιδιωτικών και δημοσίων χώρων (μάνδρες, λιθόστρωτα, κρή¬ 
νες, φρέατα κ.λπ.) απαιτείται άδεια. 

Η σχετική άδεια κατεδάφισης ή καθαίρεσης δίδεται μόνο ύστερα 
από έγκριση της ΕΠΑΕ και με την προϋπόθεση ότι το προς κατεδά¬ 
φιση ή καθαίρεση στοιχείο, δεν αποτελεί αξιόλογο χαρακτηριστικό 
(πρότυπο) δείγμα για τον οικισμό. 

18. Σε υπάρχοντα παλαιά κτίρια αντιπροσωπευτικά της παραδο¬ 
σιακής αρχιτεκτονικής επιτρέπεται η επισκευή, ο εκσυγχρονισμός 
των εγκαταστάσεων, η στατική ενίσχυση, η εσωτερική διαρρύθμιση, 
οι προσθήκες μικρών διαστάσεων που επιβάλλονται για την εξυπηρέ¬ 
τηση του κτιρίου (λουτρό, κουζίνα) εφόσον δεν αλλειώνεται ο γενικός 
αρχιτεκτονικός χαρακτήρας του κτιρίου. 

Ειδικά προκειμένου για ερειπωμένα κτίσματα επιτρέπεται η αναστήλωσή 
τους έστω και αν οι απαιτούμενες να εκτελεστούν εργασίες αντίκεινται στις 
διατάξεις του παρόντος. Η αναστήλωσή επιτρέπεται κατόπιν τεκμηριωμένης 
έρευνας, η οποία αποδεικνύει την ακριβή αρχική μορφή του κτίσματος. 

19. Για κάθε οικοδομική εργασία καθώς και για την τοποθέτηση 
επιγραφών απαιτείται η έγκριση της ΕΠΑΕ. 

20. Μέσα στα όρια των παραπάνω οικισμών, επιτρέπεται η ανέγερση 
κτιρίων για κατοικία, κοινής ωφελείας και κοινωνικού εξοπλισμού. 

Για την εγκατάσταση κάθε άλλης χρήσης εκτός των παραπάνω, 
επιβάλλεται προέγκριση της ΕΠΑΕ. 

Σε κάθε περίπτωση απαγορεύεται η εγκατάσταση βιομηχανιών ή 
άλλων χρήσεων υψηλής όχλησης. 

21. Δεν έχουν εφαρμογή τα άρθρα 9, 12, 14 και η παράγραφος 
5 του άρθρου 23 του ΓΟΚ/1985. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήαεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Μαρτίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ - 

ΑΠΟΦΑΣΕΙΣ 

Αριθ. ΑΕ-ΠΠ 8346/436 (2) 

Αναστολή οικοδομικών εργασιών και χορήγησης οικοδ. αδειών στα 

οικοδομικά τετράγωνα που περικλείονται από τις οδούς Βελισσαρίου, 

Βυζαντίου, Σπάρτης και Τρικούπη, Χαριλάου Δήμου Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα την παρ. 2 του άρθρου 8, όπως η παράγραφος αυτή 
προστέθηκε με το άρθρο 1 του Ν. 551/77 (ΦΕΚ 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά όργανα 
και ειδικότερα το άρθρο 27 (σύσταση Υπουργείου ΠΕ.ΧΩ.Δ.Ε.). 

3. Τις διατάξεις του Π.Δ. 183/85 «Έγκριση τροποποιήσεων και καθορι¬ 
σμός όρων και περιορισμών δόμησης από τους Νομάρχες» (ΦΕΚ 70Α/5.6. 
86 ). 

4. Τις διατάξεις του Ν. 1337/83 (ΦΕΚ 33Α/14.3.83) όπως τροποποι¬ 
ήθηκαν και συμπληρώθηκαν και ειδικώτερα το άρθρο 33 όπως συμπληρώ¬ 
θηκε με το άρθρο 8 παρ. 15 του Ν. 1512/85 (ΦΕΚ 4Α/11.1.85). 

5. Το γεγονός ότι στα πλαίσια της μελέτης του Γ.Π.Σ. και 
της επέκτασης αναθεώρησης του εγκεκριμένου σχεδίου του Δήμου 
Θεσσαλονίκης που εκπονούνται από την Δ/νση Οικισμού και την 


Υπηρεσία μας αντίστοιχα, προβλέπεται να γίνουν άμεσα χαρακτη¬ 
ρισμοί σαν χώροι κοινόχρηστου του Ο.Τ. που περικλείουν από τις 
οδούς Βελισσαρίου, Βυζαντίου, Σπάρτης και Τρικούπη Χαριλάου 
του Δήμου Θεσ/νίκης, αποφασίζουμε: 

Αναστέλλονται για (3) τρεις μήνες οι οικοδομικές εργασίες και η 
χορήγηση οικ. αδειών στα οικ. τετράγωνα που περικλείονται από τις 
οδούς Βελισσαρίου, Βυζαντίου, Σπάρτης και Τρικούπη, Χαριλάου του 
Δήμου Θεσ/νίκης, όπως η περιοχή φαίνεται να περικλείεται με μπλε 
γραμμή στο σχετικό τοπογραφικό διάγραμμα με κλ. 1:4000 που 
θεωρήθηκε από τον Δ/ντή Πολεοδομίας Θεσ/νίκης και που συνοπτικό 
αντίτυπο δημοσιεύεται με αυτή την απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 1 του Ν.Δ. 1018/1971) και η ισχύς της αρχίζει από την 
κοινοποίησή της στους ενδιαφερομένους σύμφωνα με τις διατάξεις του 
αρ. 37 του Ν. 3200/55 «Περί διοικητικής αποκέντρωσης». 


Θεσσαλονίκη, 31 Μαρτίου 1987 

Ο Νομάρχης 
ΝΙΚΟΣ ΠΙΝΑΚΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




